**FAKULTETI I BIZNESIT**

Fakulteti i Biznesit, pranë Universitetit “Aleksandër Moisiu”, Durrës, shpall njoftimin për rekrutimin e personelit akademik me kohë të pjesshme, bazuar në nevojat për programet e studimit që ofron, për vitin akademik 2024-2025. Më poshtë do të gjeni kërkesat e detajuara nga Njësitë Bazë si dhe kriteret e kërkuara.

* **Departamenti i Marketingut**

Bazuar në nevojat e tij për programet e studimit të cilat mbulon, kërkon staf akademik me kohë të pjesshme për vitin akademik 2024-2025.

Kriteret që duhet të përmbushen nga aplikantët për staf akademik me kohë të pjesshme,

paraqiten si më poshtë:

1. Të zotërojë diplomë të ciklit të dytë “Master Shkencor” në fushën Ekonomike, profili Menaxhim Marketing, Menaxhim Biznes, Komunikim dhe / ose Marketing, Digital Marketing dhe fusha të ngjashme;
2. Të ketë minimalisht notën mesatare **8** (tetë) në të gjitha ciklet e studimeve;

*Nga ky kriter përjashtohen aplikantët të cilët mbajnë titullin “Profesor”, si dhe të gjithë ata të cilët kanë mbi 5 vjet eksperiencë pune në fushat e përmendura me sipër;*

1. Përparësi kanë kandidatët me gradën shkencore “Doktor” dhe titullin “Profesor”
2. Preferohet të ketë eksperienca mësimdhënie në IAL;
3. Të mos ketë marrë asnjë masë disiplinore gjatë marrëdhënies së tyre me punën aktuale;
4. Të ketë publikime në revista shkencore dhe të ketë marrë pjesë në Konferenca kombëtare dhe ndërkombëtare me proceedings;
5. Të jetë i aftë të referojë në një gjuhë të huaj, në një nga 5(pesë) gjuhët e BE-së;
6. Të jetë i gatshëm për t’u angazhuar në mësimdhënie në çdo ditë të javës dhe në çdo orar sipas nevojave të departamentit.

* **Departamenti i Menaxhimit**

Bazuar në nevojat e tij për programet e studimit të cilat mbulon, kërkon staf akademik me kohë të pjesshme, për vitin akademik 2024-2025.

Kriteret që duhet të përmbushen nga aplikantët për staf akademik me kohë të pjesshme, paraqiten si më poshtë:

1. Të ketë përfunduar studimet universitare brenda vendit ose jashtë (Diplomë të ekuivalentuar nga MAS);
2. Të zotërojë diplomë të ciklit të dytë “Master Shkencor” në fushën Ekonomike, profili Menaxhim Biznesi, Shkencat e Administrimit, Financë, Marketing, Burime Njerëzore, Menaxhim Ndërkombëtar dhe fusha të ngjashme;
3. Të ketë minimalisht notën mesatare **8** (tetë) në ciklin e dytë të studimeve;
4. Të ketë eksperiencë profesionale në biznese private ose institucione publike në sektorin e menaxhimit, marketingut, projekteve dhe financës për të paktën një periudhë 5 vjeçare;
5. Për kandidatët të cilët kanë një eksperiencë pune me më shumë se 5 vjeçare në fushat e lartpërmendura, kriteri i notës mesatare nuk merret në konsideratë;
6. Të ketë realizuar punime shkencore dhe/ose pjesëmarrje në konferenca kombëtare ose ndërkombëtare;
7. Të jetë i gatshëm për t’u angazhuar në mësimdhënie në oraret që zhvillon mësim Fakulteti i Biznesit dhe në çdo orar sipas nevojave të departamentit;
8. Të jetë i aftë të referojë në një gjuhë të huaj, në një nga 5(pesë) gjuhët e BE-së;
9. Të jetë i motivuar për punën pedagogjike dhe kërkimore, të jetë komunikues si dhe të zotërojë aftësi të mira të punës në grup;
10. Të ketë njohuri mbi metodat bashkohore të mësimdhënies dhe të kërkimit shkencor dhe të jetë i aftë të garantojë vlerësimin, efikasitetin dhe ekselencën e lëndëve që do të japë;
11. Të njohë dhe të jetë familjar me sistemin e funksionimit të universiteteve perëndimore dhe të Kartës së Bolonjës;

* **Departamenti i Financë Kontabilitetit**

Bazuar në nevojat e tij për programet e studimit të cilat mbulon, kërkon staf akademik me kohë të pjesshme, për vitin akademik 2024-2025.

Kriteret që duhet të përmbushen nga aplikantët për staf akademik me kohë të pjesshme, paraqiten si më poshtë:

1. Të ketë mbaruar Studimet Universitare në fushën Ekonomike, profili Financë, Kontabilitet, Bankë;
2. Të ketë minimalisht diplomë “Master i Shkencave” në profilet Financë, Bankë, Kontabilitet;
3. Kriteri i notës mesatare në të gjitha ciklet e studimeve minimalisht **8** (tetë);
4. Përparësi kanë kandidatët me gradën shkencore “Doktor” dhe titullin “Profesor”

*Nga ky kriter përjashtohen aplikantët të cilët mbajnë titullin “Profesor”;*

1. Për kandidatët që nuk kanë eksperienca të mëparshme mësimdhënie kriteri i notës mesatare në të gjitha ciklet e studimeve duhet të jetë minimalisht **9** (nëntë), duke përjashtuar kandidatët që kanë mbaruar studimet jashtë vendit;
2. Për aplikantët që kanë ushtruar profesionin e tyre mbi 10 (dhjetë) vite në një fushë të caktuar të profilit financë, kontabilitet, audit, si dhe mbajnë dëshmi që kanë ushtruar profesionin ekspert kontabël, përjashtohen nga kriteri i notës 9 (nëntë);
3. Përparësi kanë kandidatët të specializuar në Kontabilitet, Risk dhe Sigurime;
4. Të ketë publikime në revista shkencore dhe të ketë marrë pjesë në Konferenca kombëtare dhe ndërkombëtare me proceedings;
5. Preferohet të ketë eksperienca mësimdhënieje në vendet Perëndimore dhe IAL;
6. Të mos ketë marrë asnjë masë disiplinore gjatë marrëdhënies së tij me punën aktuale;
7. Të jetë i aftë të referojë në një gjuhë të huaj, në një nga 5(pesë) gjuhët e BE-së;
8. Të jetë i gatshëm për t’u angazhuar në mësimdhënie në oraret që zhvillon mësim Fakulteti i Biznesit dhe në çdo orar sipas nevojave të departamentit.

* **Departamenti i Turizmit**

Bazuar në nevojat e tij për programet e studimit të cilat mbulon, kërkon staf akademik me kohë të pjesshme, për vitin akademik 2024-2025.

Kriteret që duhet të përmbushen nga aplikantët për staf akademik me kohë të pjesshme, paraqiten si më poshtë:

1. Të ketë mbaruar studimet universitare në fushën e Ekonomisë, profili Turizëm Marketing ose Menaxhim, si dhe në Shkenca Shoqërore profili Histori, Gjeografi, Trashëgimi Kulturore;
2. Të zotërojë diplomë të ciklit të dytë “Master Shkencor” në fushën e Ekonomisë, profili Turizëm, Marketing ose Menaxhim;
3. Të zotërojnë Diplomë të ciklit të dytë të studimeve (Master i Shkencave) në Shkenca Shoqërore, profili Histori, Trashëgimi Kulturore, Gjeografi. Të jetë i aftë të lektorojë lëndën Sistemet e Informacionit Gjeografik;
4. Të ketë notë mesatare 8.5 për secilin nga ciklet e studimeve;

*Për aplikantë me Titull “Profesor” apo Gradë Shkencore “Doktor i Shkencave” kriteri i mesatares nuk merret ne konsideratë;*

1. Të ketë njohuri mbi metodat bashkohore të mësimdhënies dhe të kërkimit shkencor dhe të jetë i aftë të garantojë vlerësimin, efikasitetin dhe ekselencën e lëndëve që do të japë;
2. Të mos ketë marrë asnjë masë disiplinore gjatë marrëdhënies së tyre me punën aktuale;
3. Të ketë publikime në Revista Shkencore brenda vendit, trojet, si dhe jashtë vendit, te preferuara me faktor impakti;
4. Të jetë i aftë të referojë në një gjuhë të huaj, në një nga 5(pesë) gjuhët e BE-së.
5. Të jetë i gatshëm për tu angazhuar në mësimdhënie në oraret që zhvillon mësim Fakulteti Biznesit dhe në cdo orar sipas nevojave të departamentit;
6. Preferohen kandidatët të cilët kanë qenë të angazhuar më parë në Fakultetin e Biznesit, të Universitetit “Aleksandër Moisiu”, Durrës.

* **Departamenti i Shkencave Ekonomike**

Bazuar në nevojat e tij për programet e studimit të cilat mbulon, kërkon staf akademik me kohë të pjesshme, për vitin akademik 2024-2025.

Kriteret që duhet të përmbushen nga aplikantët për staf akademik me kohë të pjesshme, paraqiten si më poshtë:

1. Të ketë mbaruar Ciklin e Parë dhe Ciklin e Dytë të studimeve (Master i Shkencave) në fushën Ekonomike. Preferencë do kenë të diplomuarit në profilin Ekonomiks dhe Shkenca Ekonomike dhe që kanë eksperiencë mësimdhënie në fushat e mësipërme;
2. Përparësi kanë kandidatët që janë diplomuar në universitete Perëndimore në këto fusha;
3. Të ketë notë mesatare minimalisht 8 (tetë) për secilin nga ciklet e studimeve.

*Për aplikantë me Titull “Profesor” apo Gradë Shkencore “Doktor i Shkencave” si dhe të gjithë ata të cilët kanë mbi 5 vjet eksperiencë pune në fushën e ekonomiksit kriteri i mesatares nuk merret ne konsideratë;*

1. Të ketë njohuri mbi metodat bashkohore të mësimdhënies dhe të kërkimit shkencor dhe të jetë i aftë të garantojë vlerësimin, efikasitetin dhe ekselencën e lëndëve që do të japë;
2. Të ketë publikime në revista shkencore brenda vendit, trojet, si dhe jashtë vendit të preferuara me faktor impakti;
3. Të jetë i aftë të referojë në një gjuhë të huaj, në një nga 5(pesë) gjuhët e BE-së;
4. Të jetë i gatshëm për tu angazhuar në mësimdhënie në oraret që zhvillon mësim Fakulteti Biznesit dhe në cdo orar sipas nevojave të departamentit.

* **Departamenti i Statistikës dhe Informatikës së Zbatuar**

Bazuar në nevojat e tij për programet e studimit të cilat mbulon, kërkon staf akademik me kohë të pjesshme për vitin akademik 2024-2025.

Kriteret që duhet të përmbushen nga aplikantët për staf akademik me kohë të pjesshme,

paraqiten si më poshtë:

1. Të ketë mbaruar ciklin e parë dhe të dytë të studimeve “Master i Shkencave” në fushën Ekonomike, Informatike dhe Informatikë Ekonomike. Preferencë do të kenë të diplomuarit në Informatikë Ekonomike dhe të kenë eksperiencë në mësimdhënie në fushat e mësipërme;
2. Përparësi kanë kandidatët që kanë diplomë të fituar në Universitetet Perëndimore në këto fusha;
3. Të ketë minimalisht notën mesatare **8** (tetë) në të gjitha ciklet e studimeve;

*Nga ky kriter përjashtohen aplikantët të cilët mbajnë titullin “Profesor”,* apo Gradën Shkencore “Doktor i Shkencave” *si dhe të gjithë ata të cilët kanë mbi 5 vjet eksperiencë pune në fushat e përmendura me sipër;*

1. Të ketë njohuri mbi metodat bashkohore të mësimdhënies dhe të kërkimit shkencor dhe të jetë i aftë të garantojë vlerësimin, efikasitetin dhe ekselencën e lëndëve që do të japë;
2. Të ketë publikime në revista shkencore brenda vendit, trojet, si dhe jashtë vendit të preferuara me faktor impakti;
3. Të jetë i gatshëm për tu angazhuar në mësimdhënie në oraret që zhvillon mësim Fakulteti Biznesit dhe në cdo orar sipas nevojave të departamentit;
4. Të jetë i aftë të referojë në një gjuhë të huaj, në një nga 5(pesë) gjuhët e BE-së.

**Të interesuarit duhet të paraqesin dokumentacionin e mëposhtëm:**

1. Formularin e aplikimit për personel akademik, i cili mund të shkarkohet në faqen e internetit të universitetit në adresën [www.uamd.edu.al](http://www.uamd.edu.al) ose të tërhiqet dorazi në zyrën e Burimeve Njerëzore të Universitetit;
2. Tre letra rekomandimi dhe të paktën një nga tre letrat të jetë nga punëdhënësi / drejtuesi i fundit nëse ka një të tillë;
3. Nëse ka eksperiencë të mëparshme në mësimdhënie, një nga letrat e rekomandinit të jetë nga titullari i IAL;
4. Fotokopje të diplomave, të noterizuara (*Diplomat të cilat janë marrë jashtë vendit, duhet të jenë të njohura paraprakisht pranë institucionit përgjegjës për njehsimin e diplomave sipas legjislacionit në fuqi).*
5. Fotokopje të çertifikatës/ave së notave të noterizuar/a;
6. Fotokoje të dëshmive kualifikimi të ndryshme, të noterizuara si dhe të publikimeve dhe të pjesëmarrjes në Konferenca Shkencore.
7. Fotokopje të kartës së identitetit, ose ndonjë dokumenti tjetër identifikimi;
8. Fotokopje të noterizuar të librezës së punës, nëse ka, apo vetëdeklarim punësimi ose vetëdeklarim si i punësuar;
9. Vetëdeklarim nga kandidati aplikues për gjëndjen gjyqësore;
10. Raport mjeko ligjor që vërteton aftësinë e tij për punë;
11. Leje nga punëdhënësi për t’u aktivizuar në mësimdhënie pranë UAMD (për aplikantët me kohë të pjesshme).

Dokumentat duhet të dorëzohen vetëm nëpërmjet shërbimit postar në adresën:

**Universiteti “Aleksandër Moisiu”, Durrës.**

**Lagja 1, Rruga e Currilave, Durrës.**

**Aplikim për Staf Akademik me kohë të pjesshme në Universitetin “Aleksandër Moisiu”, Durrës.**

**SHËNIM:**

* Aplikantët të cilët i dorëzojnë dokumentat të pa noterizuara, ose kanë mangësi në dokumentacion skualifikohen menjëherë dhe nuk i nënshtrohen fazës së dytë.
* Procedura e përzgjedhjes së kandidaturave fillon menjëherë pas publikimit të këtij njoftimi dhe do të zhvillohet sipas Statutit dhe Rregullores të Universitetit “Aleksandër Moisiu” Durrës.
* Nuk lejohet paraqitja e dokumentacionit dorazi.
* **Afati për dorëzimin e dokumentave është 10 (dhjetë) ditë kalendarike nga dita e publikimit të këtij njoftimi.**

**Kandidatët për personel akademik me kohë të pjesshme, që kanë qenë të angazhuar në vitet akademike të mëparshme, duhet të dërgojnë vetëm formularin e aplikimit, lejen nga punëdhënësi për tu angazhuar për mësimdhënie pranë Universitetit “Aleksandër Moisiu”, Durrës, si dhe të përditësojnë dosjet përkatëse të prezantuara më parë (nëse kanë), nëpërmjet shërbimit postar, brenda këtij afati.**